ג'נרל אלקטריק

ג'נרל אלקטריק (באנגלית: General Electric) הידוע גם בקיצור GE, הוא תאגיד רב-לאומי אמריקאי שנוסד בשנת 1892 ופועל מאז במגוון תחומים: פיננסים, תעשייה, תשתית, רפואה, תקשורת ובידור. בשנת 2000 דורג התאגיד במקום ה -5 בדירוג החברות של כתב העת פורצ'ן, בשנת 2010 הוא דורג במקום ה-4 ובשנת 2020 הוא ירד למקום ה-33. בנובמבר 2021 הכריז התאגיד על תוכנית לחלק את עצמו לשלוש חברות ציבוריות שיתמקדו בנפרד בענפים: תעופה, טכנולוגיה רפואית ואנרגיה. הפיצול הראשון של ענף רפואה לחברה חדשה בשם (GE HealthCare) הסתיים בינואר 2023. החברה נוסדה בניו יורק כיצרנית מכשירי חשמל בשנת 1879, על ידי אליהו תומסון ואדווין יוסטון, בשם תומסון-יוסטון. בשנת 1892 רכשה את חברתו המתחרה של תומאס אדיסון, שנוסדה בשנת 1890 בניו ג'רזי. בשנת 1896 נכללה בקבוצה המקורית של מדד דאו ג'ונס, ובשנת 1919 הקימה עם חברת AT&T את רשת הרדיו RCA. בעשורים הראשונים לקיומה החברה עסקה בפיתוח מכשירי חשמל, ומשנות ה-50 נחשבה לאחת מחברות המחשבים הגדולות ביותר בארצות הברית, עד שמכרה את חטיבת המחשבים לחברת האניוול בשנת 1970. בשנת 1976 רכשה את חברת הבנייה יוטה, בשנת 1986 רכשה את רשת הטלוויזיה NBC, ובשנת 2004 רכשה את חברת התקשורת ויוונדי יוניברסל. לאחר רכישה זו עלה שווי השוק שלה ל-410 מיליארד דולר. GE Aviation - תעופה (בעיקר מנועי מטוסים) GE Capital - שירותים פיננסיים - מימון וביטוח לשוק המסחרי GE Digital - שירותי תוכנה ומערכות מידע GE Healthcare - מיכשור רפואי GE Lighting - מוצרי תאורה GE Power - מכירה ותחזוקה של טורבינות. GE Renewable Energy - אנרגיה מתחדשת GE Transportation - מוצרי תחבורה וספנות, רכבות וקטרים חטיבת מנועי הסילון של ג'נרל אלקטריק הייתה מהחלוצות בעולם ביצור מנועי סילון. לחברה היה ניסיון רב ביצור מגדשי -על למטוסי בוכנה ולכן נבחרה על ידי הממשל לפתח את ההמצאה הבריטית ולייצר את מנוע הסילון. לאחר פיתוח של 3 שנים יצרה את המנוע J33 והוא נכנס לשימוש מבצעי בשנת 1945. בשנות ה-50 פיתחה מנוע מתקדם יותר J47 שהניע את מטוסי הקרב F-86 סייבר במלחמת קוריאה ויוצרו ממנו 35 אלף מנועים. בשנות ה-60 המשיכה בפיתוח מנועי סילון, בהם J79 שהניע את מטוס הפנטום אך החלה גם בפיתוח מנועי סילון אזרחיים ומנועי הליקופטרים. בשנות ה-70 ושנות ה-80 המשיכה בפיתוח מנועי סילון אזרחיים וצבאיים תוך תחרות עזה עם חברת רולס-רויס ופראט אנד וויטני. במקביל, באמצע שנות ה-70 הגיעה להסכם עם חברת סנקנמה הצרפתית על יצור משותף של מנועי סילון חסכוניים מתקדמים למטוסים אזרחיים בינוניים. חברה משותפת זאת שנקראה CFM זכתה להצלחה וייצרה עד היום כ-18 אלף מנועי סילון בשם CFM56 המניעים כ-7,000 מטוסים אזרחיים כבואינג 737 ואיירבוס 320. מנועי החברה משמשים גם את המטוסים החדשים של בואינג: בואינג 747-8 והבואינג 787. מטה ג'נרל אלקטריק בישראל ממוקם בשדרות שאול המלך 8 בתל אביב. לג'נרל אלקטריק פעילות נרחבת בישראל בתחום המיכשור הרפואי בחיפה, טירת כרמל ורחובות: בשנת 1997 הקימה ג'נרל אלקטריק ואלסינט את חברת "אלג'מס" לפיתוח וייצור מצלמות גרעיניות. בשנת 1998 רכשה מאלסינט את פעילויות הדמיית תהודה מגנטית והרפואה הגרעינית תמורת 100 מיליון דולר. כמו כן רכשה מאלביט הדמיה את חברת דיאסוניק, שעסקה בפיתוח ובייצור מוצרי אולטרה-סאונד. בשנת 2000, השקיעה בחברת "אינסייטק" המפתחת מערכת רפואית לטיפולים לא פולשניים באמצעות שילוב של אלומת אולטראסאונד ממוקדת והדמיית תהודה מגנטית. בשנת 2001, רכשה את חלקה של אלסינט ב"אלג'מס", והגדילה את החזקותיה בחברה מ-50% ל-100%. בשנת 2008, רכשה את חברת "ורסמד" בכ-40 מיליון דולר. בשנת 2011, רכשה מחברת אורבוטק את חטיבת הרפואה הגרעינית שלה ב-15 מיליון דולר. פעילות נוספות בישראל: בשנת 2011, חטיבת התאורה של ג'נרל אלקטריק רכשה את חברת "לייטק" מלוד. והשקיעה בחברת "פאוואר פייפר". לג'נרל אלקטריק מרכז פיתוח בהרצליה בתחום התוכנה ומרכז ידע לאינטרנט תעשייתי. מדיה וקבצים בנושא ג'נרל אלקטריק בוויקישיתוף אתר האינטרנט הרשמי של ג'נרל אלקטריק כתבי ג'נרל אלקטריק בפרויקט גוטנברג (באנגלית) ג'נרל אלקטריק, ברשת החברתית פייסבוק ג'נרל אלקטריק, ברשת החברתית אקס (טוויטר) ג'נרל אלקטריק, ברשת החברתית אינסטגרם ג'נרל אלקטריק, ברשת החברתית LinkedIn ג'נרל אלקטריק, סרטונים בערוץ היוטיוב ג'נרל אלקטריק, באתר אנציקלופדיה בריטניקה (באנגלית) מידע עסקי על חברת ג'נרל אלקטריק באתרים Yahoo! Finance • MarketWatch • CNN Money • Bloomberg Business (באנגלית) ג'נרל אלקטריק, בגוגל פיננסים ג'נרל אלקטריק, באתר Crunchbase (באנגלית) ג'נרל אלקטריק, באתר EDGAR של הודעות ל-SEC (באנגלית) פייננשל טיימס, אד קרוקס וקאט ראטר פולי, כך לוקחים קונצרן ענק ומפרקים לו את הצורה, באתר TheMarker‏, 17 בינואר 2018 ברוק סאתרלנד, ריאן בין, בלומברג ביזנסוויק, הדרך היחידה להציל את GE הייתה לפרק אותה, באתר TheMarker‏, 31 במאי 2024 FORTUNE 500: 2000 Archive Full List 1-100, money.cnn.com Fortune U.S. 500 (100) (2022) on rankingthebrands.com, www.rankingthebrands.com (באנגלית) GE Plans to Form Three Public Companies Focused on Growth Sectors of Aviation, Healthcare, and Energy | GE News, www.ge.com (באנגלית) GE Completes Separation of GE HealthCare | GE News, www.ge.com (באנגלית) מנכ"ל GE האמריקאית: "ההשקעות בישראל - מהטובות שעשינו אי פעם", באתר TheMarker‏, 6 במרץ 2013 עמנואל תימור, ‏אלסינט וג'נרל אלקטריק מקימות בישראל חברה לפיתוח וייצור מצלמות גרעיניות, באתר גלובס, 10 בפברואר 1997 שי שלו , ‏זיסר: "לאלביט הדמיה יש אלטרנטיבות טובות בהרבה מהצעת רכש לאלסינט", באתר גלובס, 8 בספטמבר 1999 דוד חיון, ‏נחנך מפעל אלסינט-ג'נראל אלקטריק למיכשור רפואי-גרעיני בטירת כרמל, באתר גלובס, 9 בנובמבר 1998 עמי גינזבורג, אינסייטק מתכוננת להנפקה: חתמה עם ג'נרל אלקטריק על הסכם שיווק עולמי למערכות שלה, באתר TheMarker‏, 18 באוגוסט 2005 אבישי עובדיה, ניר גולדברג, ‏זיסר ממשיך למכור נכסים היסטוריים של אלסינט, באתר גלובס, 9 בנובמבר 2000 אפרת פרץ הרפז, ‏ג'נרל אלקטריק רכשה את ורסמד; שווי העסקה מוערך בכ-40 מיליון דולר, באתר גלובס, 27 במרץ 2008 גלי וינרב, ‏GE לאחר הרכישה מאורבוטק: "לא נוציא פעילות לחו"ל", באתר גלובס, 9 במאי 2011 גיא גרימלנד, גנ'רל אלקטריק רוכשת את מפתחת טכנולוגיות התאורה לייטק; העסקה מוערכת ב-20–30 מיליון דולר, באתר TheMarker‏, 20 ביולי 2011 פז וייסמן, פאוואר פייפר חתמה על הסכם פיתוח משותף עם ג'נרל אלקטריק, באתר הארץ, 20 ביולי 2009 שמוליק שלח , ‏GE פותחת בישראל מרכז פיתוח שיעסוק בתחום התוכנה, באתר גלובס, 30 באפריל 2013 אמיר טייג, ג'נרל אלקטריק תפתח בישראל מרכז ידע לאינטרנט תעשייתי, באתר TheMarker‏, 5 במאי 2015